钦定古今图书集成/理学汇编/字学典/第109卷 > 秦观
## 钦定古今图书集成/理学汇编/字学典/第109卷 > 秦观

按《宋史》本传：“秦观，字少游，一字太虚，扬州高邮人。登
第，调定海主簿，蔡州教授。元祐初，苏轼以贤良方正
荐于朝，除国史院编修官。绍圣初，坐党籍，出通判杭
州，徙郴州。徽宗立，放还。至藤州卒。”

按《东坡集》，“少游草书，有东晋风味。”

按《梁溪集》：“少游诗字婉美，萧散如晋、宋间人，自有一种风气，所乏者骨骼尔，然要是一时才者。”

按《渭南集》：“黄豫章、秦淮海皆学颜平原真行，豫章晚
尤自称许，淮海则退避不肯，以书自名，亦各行其志
也。”

按《洞天清录》：“淮海专学锺、王，小楷姿媚，遒劲可爱。”
按《北磵文集》：“秦淮海书，飘飘凌云之气，见于觚牍。”